Avainsanat

Tiivistelmä



Avainsanat

Yhteinen kauppapolitiikka - Polkumyynniltä suojautuminen - Tiettyjen Jugoslaviasta peräisin olevien rauta- tai teräslevyjen tuonnissa käyttöön otetusta polkumyyntitullista tehty komission päätös N:o 2131/88 - Soveltamisala - Entisestä Jugoslavian tasavallasta Makedoniasta peräisin olevat tuotteet kuuluvat päätöksen soveltamisalaan

Tiivistelmä

Lopullisen polkumyyntitullin käyttöön ottamisesta tiettyjen Jugoslaviasta peräisin olevien rauta- tai teräslevyjen tuonnissa tehdyn komission päätöksen N:o 2131/88, jota päätöksen 1 artiklan sanamuodon mukaan sovelletaan "Jugoslaviasta peräisin olevien" tiettyjen terästeollisuuden tuotteiden tuontiin, sovelletaan myös vastaavien tuotteiden sellaisten tuottajien ja viejien tuotteisiin, jotka sijoittauduttuaan Jugoslavian sosialistisen liittotasavallan alueelle olivat itsenäisyysjulistuksen seurauksena kyseisten tuotteiden tuontiajankohtana sijoittautuneita entisen Jugoslavian tasavallan Makedonian alueelle.

Koska polkumyynnin vastaiset toimenpiteet koskevat luonteensa puolesta tiettyjä tuotteita, joilla on tietty alkuperä, ja koska tavaroihin sovelletaan tai ei sovelleta polkumyyntitullia sen mukaan, mikä niiden alkuperä on, sellaisen maantieteellisen alueen nimen tai poliittisen järjestelmän muutoksella, joka on mainittu alkuperä- tai viejämaana väliaikaisen tai lopullisen polkumyyntitullin käyttöön ottamista koskevassa päätöksessä, ei ole minkäänlaista vaikutusta käyttöön otetun polkumyyntitullin taloudelliseen tavoitteeseen, ja näiden muutosten seurauksena ei näin ollen ole, ettei tätä polkumyyntitullia voida soveltaa tältä alueelta peräisin oleviin tuotteisiin.

Jos sellainen toimittaja, jonka tuotteet ovat polkumyyntiä koskevan menettelyn kohteena, voisi välttää polkumyyntitullin sillä ainoalla perusteella, että toimittaja on sijoittautunut sellaiselle alueelle, jonka viranomaiset ovat julistaneet itsenäiseksi, on olemassa vaara, että polkumyynnin vastaisilla toimenpiteillä ei saavuteta niiden päämäärää, joka on yhteisön tuotannolle aiheutuvan vahingon välttäminen. Nimittäin se, että toimittaja kuuluu kansainvälisen oikeuden mukaan uuden valtion toimivallan piiriin, ei estä sitä, että toimittajan polkumyyntikäytäntö aiheuttaa edelleen vahinkoa yhteisön tuotannolle.

Kansainvälisen oikeuden valtioseuraantoa koskevia sääntöjä ei sovelleta suoraan polkumyyntitulleihin, koska ne eivät ole valtion velvoitteita, vaan tulleja, jotka yksityisten on maksettava.

Tämä päätöksen N:o 2131/88 tulkinta on yhteensopiva oikeusvarmuuden periaatteen kanssa, joka edellyttää erityisesti, että säännökset, joissa verovelvolliselle asetetaan velvollisuuksia, ovat selviä ja täsmällisiä, jotta verovelvollinen voisi riittävällä varmuudella saada tiedon oikeuksistaan ja velvollisuuksistaan ja ryhtyä asianmukaisiin toimenpiteisiin. Päätöksessä N:o 2131/88 käytetyllä ilmaisulla "Jugoslavia" ilmaistaan selvällä tavalla, että päätöstä sovelletaan koko Jugoslavian sosialistisen liittotasavallan rajojen sisäpuolella olevaan alueeseen. Päätöksen tekemisajankohtana ilmaisu "Jugoslavia" ei voinut nimittäin tarkoittaa mitään muuta, ja Jugoslavian sosialistisen liittotasavallan hajottua tätä ilmaisua käytetään ainoastaan yksilöimään entisen liittotasavallan alue.$